Era-Iliada_web	Penelèu e Licont anèren a trapar-se, e en auer lançat es sues lances en bades, pr’amor qu’es dus manquèren era balestada, s’escometeren damb es espades: Licont li fotèc ath sòn enemic un talh en cimalh deth casco, qu’ornauen crins de shivau, mès era espada se li trinquèc ena ponhada; Penelèu en.honsèc era sua en còth de Licont, dejós dera aurelha, e l’ac braquèc complètament: eth cap queiguec entà un costat, tengut solet pera pèth, e es membres perderen eth sòn vigor.